Trimatė erdvė

Trimatė erdvė (3D) – erdvė, sudaryta iš trijų matmenų (dimensijų). Objektas arba matematinė figūra trimatėje erdvėje turi tris matmenis – ilgį (arba gylį), plotį ir aukštį.

Pirmieji matematikų nagrinėti erdvės pavyzdžiai buvo dvimatė (plokštuma) ir trimatė erdvė, kadangi ji išreiškia realiosios erdvės abstraktųjį vaizdą.

 Matematikoje 
Matematikoje, analitinėje geometrijoje kiekvienas trimatės erdvės taškas apibūdinamas trimis koordinatėmis.

Trimatėje Euklidinėje erdvėje dažniausiai naudojamos Dekarto koordinatės. Yra pateikiamos trys koordinačių ašys, kurių kiekviena yra statmena kitoms dviem taške, kuriame jos susikerta. Paprastai žymimos x, y ir z. Lyginant su koordinačių ašimis, kiekvieno taško padėtis trimatėje erdvėje yra apibrėžta trimis realiais skaičiais, kur kiekvienas skaičius nurodo taško atstumą nuo pradžios taško, išmatuotą išilgai duotosios ašies, kuris yra lygus atstumui nuo plokštumos taško, kurį apibrėžia kitos dvi ašys.

Kitos trimatėje Euklido erdvėje dažniausiai naudojamos koordinačių sistemos yra polinės ir sferinės.

 Fizikoje 
Fizikoje yra priimta, jog visata yra trimatė erdvė (nors yra įvairių teorijų apie didesnius visatos matmenis). Trys matmenys dažnai vadinami ilgiu, pločiu ir gyliu.

Fizikoje trimatė erdvė yra įtraukta į 4 matmenų erdvėlaikį, vadinamą Minkovskio erdve (žr. specialioji reliatyvumo teorija). Erdvėlaikio idėja yra ta, kad laikas yra statmenas kiekvienam iš trijų erdvinių matmenų.

 Galerija 

 Taip pat skaitykite 
 Holografija
 Perspektyva
 Dešiniosios rankos taisyklė
 3D spausdinimas

 Šaltiniai 

Kategorija:Euklidinė erdvės geometrija
Kategorija:Geometrija
Kategorija:Tiesinė algebra